b'\n_START_ARTICLE_\nNonakordas\n_START_PARAGRAPH_\nNonakordas\xc2\xa0\xe2\x80\x93 yra nonos intervalo apimties akordas skai\xc4\x8diuojant nuo \xc5\xa1aknies. Nonakordas yra i\xc5\xa1pl\xc4\x97stinis akordas.\n_START_SECTION_\nDominantinis nonakordas ir ma\xc5\xbeorinis nonakordas\n_START_PARAGRAPH_\nDominantinis nonakordas yra dominantinis septakordas (dominantseptakordas) su nona. Ma\xc5\xbeorinis nonakordas, kaip i\xc5\xa1pl\xc4\x97stinis akordas, atvirk\xc5\xa1\xc4\x8diai\xc2\xa0\xe2\x80\x93 da\xc5\xbeniausiai sudaromas i\xc5\xa1 ma\xc5\xbeorinio septakordo kartu su pagrindine kvintakordo strukt\xc5\xabra. Taigi, pavyzd\xc5\xbeiui, akordas Cmaj9 yra sudarytas i\xc5\xa1 nat\xc5\xb3 do, mi, sol, si ir re (kadangi re yra taip pat ir 9 gamos laipsnis, jis pridedamas). Kai prie\xc5\xa1 simbol\xc4\xaf \xe2\x80\x9e9\xe2\x80\x9c n\xc4\x97ra \xc5\xbeod\xc5\xbeio \xe2\x80\x9ema\xc5\xbeorinis\xe2\x80\x9c arba \xe2\x80\x9emaj\xe2\x80\x9c, vadinasi tai bus dominantinis nonakordas. Pavyzd\xc5\xbeiui, akordas C9 susidaro i\xc5\xa1 nat\xc5\xb3 do, mi, sol, si bemol ir re. Nona da\xc5\xbenai yra chromati\xc5\xa1kai pakeista pustoniu apa\xc4\x8dion arba vir\xc5\xa1un tam, kad sukurt\xc5\xb3 daugiau \xc4\xaftampos arba disonanso._NEWLINE_Praktikoje da\xc5\xbeniausiai atrandami nonakordai sudaryti i\xc5\xa1 \xc5\xa1aknies (1-o), 3-io, 7-o ir 9-as gamos laipsnio, kai 5-asis yra \xe2\x80\x9etipi\xc5\xa1kai praleid\xc5\xbeiamas\xe2\x80\x9c. Taip pat da\xc5\xbenai pasitaiko, kad 9-as ir 7-as laipsniai nusileid\xc5\xbeia \xc5\xbeemyn oktava.\n_START_SECTION_\nDominantinis minorinis nonakordas\n_START_PARAGRAPH_\nDominantinis minorinis nonakordas susidaro i\xc5\xa1 did\xc5\xbeiosios tercijos(D3), grynosios kvintos(gr5), ma\xc5\xbeosios septimos(m7) ir ma\xc5\xbeosios nonos interval\xc5\xb3 skai\xc4\x8diuojant nuo \xc5\xa1aknies. Pavyzd\xc5\xbeiui nuo natos do (C), nat\xc5\xb3 i\xc5\xa1sid\xc4\x97stymas b\xc5\xabt\xc5\xb3 toks: do(C), mi(E), sol(G), si bemol(B\xe2\x99\xad), re bemol (D\xe2\x99\xad) D\xc5\xbeiazo ir populiariosios muzikos \xc5\xbeym\xc4\x97jime \xc5\xa1is akordas \xc5\xbeinomas kaip C7b9.\n_START_SECTION_\nMinorinis nonakordas\n_START_PARAGRAPH_\nMinorinis nonakordas grojamas su 3 ir 7 pa\xc5\xbeemintais (angl. flattened) vienu pustoniu gamos laipsniais. Jis susidaro kaip minorinis septakordas(\xc5\xbei\xc5\xabr\xc4\x97ti Septakordas) plius did\xc5\xbeiosios tercijos (D3) intervalas, t. y. did\xc5\xbeioji nona skai\xc4\x8diuojant nuo \xc5\xa1aknies arba prie 1-ojo gamos laipsnio prid\xc4\x97jus ton\xc4\x85. \xc5\xa0is akordas yra u\xc5\xbera\xc5\xa1omas Cm9(nuo do natos). \xc5\xa0is akordas skamba labiau bliuzi\xc5\xa1kai, tod\xc4\x97l puikiai dera su dominantinio nonakordu.\n_START_SECTION_\n6/9 akordas\n_START_PARAGRAPH_\n6/9 yra akordas i\xc5\xa1 penki\xc5\xb3 nat\xc5\xb3, kur ma\xc5\xbeorinis kvintakordas yra i\xc5\xa1pl\xc4\x97stas su 6 ir 9 gamos laipsniais vir\xc5\xa1 \xc5\xa1aknies, bet be 7-ojo g.l., taigi nuo do natos akordas C6/9 bus do(C), mi(E), sol(G), la(A) ir re(D). Tai n\xc4\x97ra akordas reikalaujantis sprendimo ir jis laikomas galin\xc4\x8diu pakeisti tonik\xc4\x85 d\xc5\xbeiaze. Akordo sudedamosios natos taip pat sudaro ir vadinam\xc4\x85j\xc4\x85 ma\xc5\xbeorin\xc4\x99 pentatonik\xc4\x85(angl. pentatonic scale).'